CELEX: 62019CN0398
Language: mt
Date: 2019-05-23 00:00:00
Title: Kawża C-398/19: Talba għal deċiżjoni preliminari mressqa mill-Kammergericht Berlin (il-Ġermanja) fit-23 ta’ Mejju 2019 — BY

26.8.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 288/24
            
         
      Talba għal deċiżjoni preliminari mressqa mill-Kammergericht Berlin (il-Ġermanja) fit-23 ta’ Mejju 2019 — BY
      (Kawża C-398/19)
      (2019/C 288/31)
      Lingwa tal-kawża: il-Ġermaniż
      
         Qorti tar-rinviju
      
      Kammergericht Berlin
      
         Partijiet fil-kawża prinċipali
      
      
         Individwu rikjest: BY
      
         Parti fil-kawża: Generalstaatsanwaltschaft Berlin
      
         Domandi preliminari
      
      
                  1)
               
               
                  Il-prinċipji żviluppati mill-Qorti tal-Ġustizzja fis-sentenza tagħha tas-6 ta’ Settembru 2016 fil-kawża Petruhhin (C-182/15) (1) rigward l-applikazzjoni tal-Artikoli 18 u 21 TFUE fil-każ ta’ talba għal estradizzjoni ta’ ċittadin tal-Unjoni, magħmula minn Stat terz, japplikaw ukoll meta l-individwu mitlub ikun ittrasferixxa ċ-ċentru tal-interessi tiegħu lejn l-Istat Membru rikjest fi żmien meta kien għadu mhux ċittadin tal-Unjoni?
               
            
                  2)
               
               
                  L-Istat Membru ta’ oriġini informat b’talba għal estradizzjoni huwa marbut, abbażi tas-sentenza Petruhhin, li jitlob li l-Istat terz li jagħmel it-talba jibgħat il-fajl, għall-finijiet tal-evalwazzjoni tal-possibbiltà li jeżerċita huwa nnifsu l-proċeduri?
               
            
                  3)
               
               
                  L-Istat Membru li jintalab għal estradizzjoni ta’ ċittadin tal-Unjoni minn Stat terz huwa marbut, abbażi tas-sentenza Petruhhin, li jirrifjuta l-estradizzjoni u li jeżerċita huwa nnifsu l-proċeduri kriminali meta d-dritt nazzjonali tiegħu jippermettilu li jagħmel dan?
               
            
         (1)  EU:C:2016:630.